En general, quan l'actiu subjacent d'un CFD pagui un dividend o retribueixi d'alguna manera l'accionista, la quantitat del dividend que s'abonarà (en el cas de posicions llargues) o es carregarà (en el cas de posicions curtes) serà el resultat de multiplicar el dividend pel nombre de CFD de la posició, reduït en un 15% pels impostos aplicats.
En el cas de dividends sobre actius subjacents dels EUA, a causa de la regulació americana, aquests no s'arribaran a abonar ni a carregar i la posició de CFD sobre aquests actius subjacents es tancarà automàticament amb caràcter previ.
Pel que fa a altres menes d'esdeveniments financers que afectin l'actiu subjacent d'un CFD, és important tenir en compte que també es durà a terme, amb caràcter previ a l'esdeveniment, el tancament de la posició dels CFD sobre aquest actiu subjacent. Alguns dels esdeveniments financers afectats són: l'increment de capital, la reducció de capital, una emissió de bons convertibles o warrants, spin off, un split, un contrasplit, etc.